
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2728 

13 Οκτωβρίου 2014 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 


Ορισμός ληξιάρχων στο Δήμο Αχαρνών. 1 

Ορισμός ληξιάρχων για τις δημοτικές ενότητες του 

Δήμου Φυλής. 2 

Μεταβίβαση άσκησης αρμοδιοτήτων επί αποφάσε¬ 
ων εγγράφων και άλλων πράξεων στους Αντιπε- 
ριφερειάρχες της Περιφέρειας Ανατολικής Μακε¬ 
δονίας και Θράκης. 3 

Ορισμός Αναπληρωτή του Προέδρου του Τμήματος 
ΒΙΟΛΟΓΙΑΣ της Σχολής Θετικών και Τεχνολογι¬ 
κών Επιστημών του Πανεπιστημίου Κρήτης για τα 
ακαδημαϊκά έτη 2014-2015, 2015-2016. 4 


ΑΠΟΦΑΣΕΙ Σ 

Αριθμ. 56644/39978 (1) 

Ορισμός ληξιάρχων στο Δήμο Αχαρνών. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ 

Έχοντας υπόψη: 


1. Τις διατάξεις της παρ. 2 του άρθρου 2 του Ν. 344/1976 
(ΦΕΚ 143/Α'/1976) περί ληξιαρχικών πράξεων, όπως αντι- 
καταστάθηκαν με τις διατάξεις της παρ. 15 του άρθ. 9 
του Ν. 2307/1995. 

2. Τις διατάξεις των άρθ. 1,2, 6 και 280 του Ν. 3852/2010 
(ΦΕΚ 87/Α'/2010) Νέα Αρχιτεκτονική της Αυτ/σης και της 
Αποκ/νης Διοίκησης - Πρόγραμμα Καλλικράτης. 

3. Την αριθμ. Φ. 127080/57460/21-12-2010 (ΦΕΚ 1984/ 
Β'/2010) Υποδιαίρεση ληξιαρχικής περιφέρειας Δήμων. 

4. Το με αριθμ. πρωτ. 70439/12-9-2014 έγγραφο του 
Δήμου Αχαρνών, περί ανάθεσης καθηκόντων ληξιάρχων 
των υποδιαιρεμένων ληξιαρχικών περιφερειών και των 
ταυτιζόμενων δημοτικών ενοτήτων. 

5. Την αριθμ. 3943/1690 (ΦΕΚ 597/Β72011) απόφαση 
Γενικού Γραμματέα Αποκεντρωμένης Διοίκησης Αττι¬ 
κής περί «Μεταβίβασης αρμοδιότητας υπογραφής «ΜΕ 
ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ» αποφάσεων, εγγράφων 
και άλλων πράξεων για θέματα Διοίκησης στον Γενικό 
Δ/ντή Εσωτερικής Λειτουργίας, στον Προϊστάμενο της 
Δ/νσης Διοίκησης και στου Προϊσταμένους των Τμημά¬ 


των της Δ/νσης αυτής, της Αποκεντρωμένης Διοίκησης 
Αττικής», αποφασίζουμε: 

Ορίζουμε ληξίαρχους για τα ληξιαρχικά γεγονότα που 
συμβαίνουν στις υποδιαιρεμένες ληξιαρχικές περιφέρει¬ 
ες ταυτιζόμενες με τις δημοτικές ενότητες του Δήμου 
Αχαρνών, ως εξής: 

1. Δημοτική ενότητα Αχαρνών, τον υπάλληλο του 
Δήμου, ΠΑΓΚΑΛΟΥ ΜΑΡΙΑ του Οδυσσέα, κλάδου ΔΕΙ 
Διοικητικού, με βαθμό Ε'. 

2. Δημοτική ενότητα Θρακομακεδόνων, τον υπάλληλο 
του Δήμου, ΛΙΝΑΡΔΑΚΗ ΚΩΝΣΤΑΝΤΙΝΟ του Νικολάου, 
κλάδου ΔΕΙ Διοικητικού, με βαθμό Δ'. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Σεπτεμβρίου 2014 

Με εντολή Γ ενικού Γ ραμματέα 
Αποκεντρωμένης Διοίκησης 
Η Διευθύντρια Διοίκησης 
ΑΓΓΕΛΙΚΗ ΒΟΓΙΑΤΖΗ 
-♦- 

Αριθμ. 56623/39957 (2) 

Ορισμός ληξιάρχων για τις δημοτικές ενότητες του 
Δήμου Φυλής. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ 

Έχοντας υπόψη: 

1. Τις διατάξεις της παρ. 2 του άρθρου 2 του Ν. 344/1976 
(ΦΕΚ 143/Α71976) περί ληξιαρχικών πράξεων, όπως αντι- 
καταστάθηκαν με τις διατάξεις της παρ. 15 του άρθ. 9 
του Ν. 2307/1995. 

2. Τις διατάξεις των άρθ. 1,2, 6 και 280 του Ν. 3852/2010 
(ΦΕΚ 87/Α72010) Νέα Αρχιτεκτονική της Αυτ/σης και της 
Αποκ/νης Διοίκησης - Πρόγραμμα Καλλικράτης. 

3. Την αριθμ. Φ. 127080/57460/21-12-2010 (ΦΕΚ 1984/ 
Β72010) Υποδιαίρεση ληξιαρχικής περιφέρειας Δήμων. 

4. Το με αριθμ. πρωτ. 43169/2-9-2014 έγγραφο του 
Δήμου Φυλής περί ανάθεσης καθηκόντων ληξιάρχων 
των υποδιαιρεμένων ληξιαρχικών περιφερειών και των 
ταυτιζόμενων δημοτικών ενοτήτων. 

5. Την αριθμ. 3943/1690 (ΦΕΚ 597/Β72011) απόφαση 
Γενικού Γραμματέα Αποκεντρωμένης Διοίκησης Αττι¬ 
κής περί «Μεταβίβασης αρμοδιότητας υπογραφής «ΜΕ 

ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ» αποφάσεων, εγγράφων 
και άλλων πράξεων για θέματα Διοίκησης στον Γενικό 
Δ/ντή Εσωτερικής Λειτουργίας, στον Προϊστάμενο της 
Δ/νσης Διοίκησης και στου Προϊσταμένους των Τμημά¬ 
των της Δ/νσης αυτής, της Αποκεντρωμένης Διοίκησης 
Αττικής», αποφασίζουμε: 

Ορίζουμε ληξίαρχους για τα ληξιαρχικά γεγονότα που 
συμβαίνουν στις υποδιαιρεμένες ληξιαρχικές περιφέρει¬ 
ες ταυτιζόμενες με τις δημοτικές ενότητες του Δήμου 
Φυλής, ως εξής: 

1. Δημοτική ενότητα Ανω Λιοσίων, τον υπάλληλο του 
Δήμου ΑΝΤΩΝΙΟΥ ΔΗΜΗΤΡΙΟ, του Αναστασίου, κλάδου 
ΔΕΙ Διοικητικών, με βαθμό Γ'. 

2. Δημοτική ενότητα Ζεφυρίου, την υπάλληλο του 
Δήμου, ΤΣΙΓΚΑ ΔΗΜΗΤΡΑ του Θησέα, κλάδου ΔΕΙ Δι¬ 
οικητικών, με βαθμό Γ'. 

3. Δημοτική ενότητα Φυλής, την υπάλληλο του Δήμου, 
ΝΙΚΑ ΑΙΚΑΤΕΡΙΝΗ του Σωτηρίου, κλάδου ΔΕ Διοικητικών 
με βαθμό Δ'. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Σεπτεμβρίου 2014 

Με εντολή Γ ενικού Γ ραμματέα 
Αποκεντρωμένης Διοίκησης 
Η Διευθύντρια Διοίκησης 
ΑΓΓΕΛΙΚΗ ΒΟΓΙΑΤΖΗ 
-♦- 

Αριθμ. ΔΔ.οικ:5320 (3) 

Μεταβίβαση άσκησης αρμοδιοτήτων επί αποφάσεων 
εγγράφων και άλλων πράξεων στους Αντιπεριφε- 
ρειάρχες της Περιφέρειας Ανατολικής Μακεδονίας 
και Θράκης. 

Ο ΠΕΡΙΦΕΡΕΙΑΡΧΗΣ 

ΑΝΑΤΟΛΙΚΗΣ ΜΑΚΕΔΟΝΙΑΣ ΚΑΙ ΘΡΑΚΗΣ 

Έχοντας υπόψη: 

1. Τις διατάξεις των άρθρων 3, 113, 159 παρ. 1 εδ. 1γ., 
160 παρ. 1 (όπως αντικαταστήθηκε με το άρθρο 24 
Ν. 4257/2014), παρ 2 εδ.α, 186,282 και 283 του Ν. 3852/2010 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης - Πρόγραμμα Καλλικράτης» (ΦΕΚ 
87/Α'/7-6-2010), όπως τροποποιήθηκε, συμπληρώθηκε 
και ισχύει. 

2. Τις διατάξεις των άρθρων 5 και 7 παρ. 2 περ. β. του 
Ν. 3469/2006 «Εθνικό Τυπογραφείο, Εφημερίς της Κυ¬ 
βερνήσεως και λοιπές διατάξεις» (ΦΕΚ 131/Α'/28-6-2006). 

3. Τις διατάξεις των άρθρων 9 και 18 του Ν. 2690/1999 
«Κώδικας Διοικητικής Διαδικασίας» (ΦΕΚ 45/Α'/9-3-1999) 
όπως τροποποιήθηκε και ισχύει. 

4. Τις διατάξεις του Π.Δ. 144/2010 «Οργανισμός της 
Περιφέρειας Ανατολικής Μακεδονίας και Θράκης» (ΦΕΚ 
237/Α'/27-12-2010). 

5. Τις διατάξεις του άρθ. 90 του Π.Δ. 63/2005 (ΦΕΚ 
98/Α'/22-4-05) «Κωδικοποίηση της νομοθεσίας για την 
Κυβέρνηση και τα κυβερνητικά όργανα.». 

6. Τις αριθμ. 17/14 και 24/14 αποφάσεις του Πολυμ- 
μελούς Πρωτοδικείου Ροδόπης για την ανάδειξη νέων 
περιφερειακών αρχών και Επικύρωση εκλογών. 

7. Την αριθμ. ΔΟΑ/οικ.26601/10-10-2007 εγκύκλιο του 
Υπουργείου Εσωτερικών περί μείωσης υπογραφών στις 
διοικητικές πράξεις και στα διοικητικά έγγραφα. 


8. Την υπ’ αριθμ. Γραφ. Περιφ. οικ: 4025/9-9-2014 από¬ 
φαση του Περιφερειάρχη Ανατολικής Μακεδονίας και 
Θράκης περί ορισμού Αντιπεριφερειαρχών. 

9. Την ανάγκη απλούστευσης διαδικασιών, για τη 
σύντομη διεκπεραίωση υπηρεσιακών θεμάτων και την 
εξασφάλιση της εύρυθμης και αποδοτικής λειτουργίας 
των υπηρεσιών της Περιφέρειας Ανατολικής Μακεδο¬ 
νίας και Θράκης. 

10. Το γεγονός ότι από την παρούσα απόφαση δεν 
προκαλείται επιπλέον δαπάνη σε βάρους του κρατικού 
προϋπολογισμού ή της Περιφέρειας Ανατολικής Μακε¬ 
δονίας και Θράκης, αποφασίζουμε: 

Μεταβιβάζουμε την άσκηση συγκεκριμένων αρμοδιο¬ 
τήτων στους άμεσα εκλεγέντες και ορισθέντες Αντιπε- 
ριφερειάρχες της Περιφέρειας Ανατολικής Μακεδονίας 
και Θράκης, σύμφωνα με τα οριζόμενα από τη διάταξη 
του άρθρου 160 παρ. 2 εδαφ. α του Ν. 3852/2010 ως 
ακολούθως: 

Άρθρο 1 

ΓΕΝΙΚΗ ΔΙΕΥΘΥΝΣΗ ΑΝΑΠΤΥΞΙΑΚΟΥ 
ΠΡΟΓΡΑΜΜΑΤΙΣΜΟΥ ΥΠΟΔΟΜΩΝ 
ΚΑΙ ΠΕΡΙΒΑΛΛΟΝΤΟΣ 

Στους Αντιπεριφερειάρχες των Περιφερειακών ενοτή¬ 
των (ΠΕ) Δράμας,Έβρου, Καβάλας, Ξάνθης και Ροδόπης, 
τα θέματα σε αρμοδιότητες που αφορούν στις Διευ¬ 
θύνσεις Τεχνικών Έργων των αντίστοιχων ΠΕ ως εξής: 

1. Τι ς εργολαβικές συμβάσεις έργων και μελετών που 
εκτελεί η ΔΤΕ της ΠΕ, μετά την κατακύρωσή τους από 
το αρμόδιο όργανο. 

2. Τις προγραμματικές συμβάσεις δράσεων, συνεργει¬ 
ών, έργων ή μελετών, που συνάπτονται για την εξυπη¬ 
ρέτηση της ΠΕ και στις οποίες συμμετέχει η οικεία ΠΕ. 

3. Τ ις τελικές και δεσμευτικές προτάσεις για την αρ¬ 
χική έγκριση ή τροποποίηση, από τα αρμόδια συλλο¬ 
γικά όργανα της Περιφέρειας Ανατολικής Μακεδονίας 
και Θράκης του προγράμματος των ΚΑΠ ή των ιδίων 
πόρων της ΠΕ και των προτάσεων έργων της οικείας 
ΠΕ, για την κατάρτιση του ετήσιου ΠΔΕ- Εθνικοί Πόροι, 
της Περιφέρειας Ανατολικής Μακεδονίας και Θράκης. 

4. Την Εισήγηση ή/και γνωμοδότηση στα πλαίσια 
της διαδικασίας του Προκαταρκτικού Προσδιορισμού 
Περιβαλλοντικών Απαιτήσεων (Π.Π.Π.Α.) για έργα και 
δραστηριότητες που ανήκουν στην Α κατηγορία της 
αντίστοιχης ΠΕ. 

5. Την επιβολή κυρώσεων σε φυσικά ή νομικά πρό¬ 
σωπα που προκαλούν οποιαδήποτε ρύπανση ή άλλη 
υποβάθμιση του περιβάλλοντος ή παραβαίνουν τις κεί¬ 
μενες περιβαλλοντικές διατάξεις βάσει του άρθ. 30 του 
Ν. 1650/1986 όπως κάθε φορά ισχύει και αφορούν στα 
γεωγραφικά όρια της ΠΕ και προτείνει το αντίστοιχο 
τμήμα Περιβάλλοντος μέσω της Διεύθυνσης Περιβάλ¬ 
λοντος ή απευθείας. 

6. Τ ις εντολές ελέγχων και την συγκρότηση του κλιμα¬ 
κίου ελέγχου ποιότητας περιβάλλοντος (Κ.Π.Π.Ε) της ΠΕ. 

7. Την επιβολή κυρώσεων σε φυσικά ή νομικά πρόσωπα 
που ρυπαίνουν ή υποβαθμίζουν με άλλον τρόπο τα ύδα- 
τα ή παραβαίνουν τις διατάξεις του Ν. 3199/2003 όπως 
κάθε φορά ισχύει ή των κανονιστικών πράξεων που 
εκδίδονται κατ’ εξουσιοδότησή του, καθώς και στους 
παραβάτες των όρων και περιορισμών που καθορίζονται 
στις άδειες χρήσης νερού και εκτέλεσης έργων αξιο¬ 
ποίησής τους αρθ. 11 του Ν. 3199/2003 και αφορούν στα 
γεωγραφικά όρια της ΠΕ και προτείνει το αντίστοιχο 

τμήμα Περιβάλλοντος της Διεύθυνσης Περιβάλλοντος 
ή απευθείας. 

8. Τις αποφάσεις έγκρισης περιβαλλοντικών όρων 
(Α.Ε.Π.Ο.) για έργα και δραστηριότητες κατηγορίας Β' 
εντός της ΠΕ. 

Αρθρο 2 

ΓΕΝΙΚΗ ΔΙΕΥΘΥΝΣΗ ΕΣΩΤΕΡΙΚΗΣ ΛΕΙΤΟΥΡΓΙΑΣ 
Στους Αντιπεριφερειάρχες των Περιφερειακών ενοτή¬ 
των (ΠΕ) Δράμας,Έβρου, Καβάλας, Ξάνθης και Ροδόπης, 
τα θέματα αρμοδιότητας των Διευθύνσεων Διοικητι¬ 
κού - Οικονομικού της αντίστοιχης ΠΕ ως κάτωθι: 
Διεύθυνση Διοικητικού - Οικονομικού αντίστοιχης ΠΕ 
α) Τμήμα Προσωπικού και Μισθοδοσίας 

1. Τα πιστοποιητικά υπηρεσιακών μεταβολών και τις 
βεβαιώσεις προϋπηρεσίας των Προϊσταμένων των Δι¬ 
ευθύνσεων των Περιφερειακών τους Ενοτήτων της Πε¬ 
ριφέρειας Ανατολικής Μακεδονίας και Θράκης. 

2. Την υπογραφή των αποφάσεων κατάταξης σε μι- 
σθολογικά κλιμάκια λόγω αναγνώρισης προϋπηρεσίας 
των Προϊσταμένων των Διευθύνσεων των Περιφερεια¬ 
κών τους Ενοτήτων της Περιφέρειας Ανατολικής Μα¬ 
κεδονίας και Θράκης. 

3. Τη χορήγηση μισθολογικών κλιμακίων των Προϊ¬ 
σταμένων των Διευθύνσεων των Περιφερειακών τους 
Ενοτήτων της Περιφέρειας Ανατολικής Μακεδονίας και 
Θράκης. 

4. Τη θεώρηση βιβλιαρίων υγείας των Προϊσταμένων 
των Διευθύνσεων των Περιφερειακών τους Ενοτήτων 
και των προϊσταμένων τμημάτων πληροφορικής, προ¬ 
στασίας του πολίτη και περιβάλλοντος και υδροοικο- 
νομίας της Περιφέρειας Ανατολικής Μακεδονίας και 
Θράκης. 

5. Την υπογραφή απόφασης ορισμού υπαλλήλων για 
τη χορήγηση της υποσημείωσης της Χάγης σε έγγραφα 
των Περιφερειακών τους Ενοτήτων. 

6. Την φραγή - άρση τηλεφωνικών συνδέσεων, σύνδε¬ 
ση με ίηΙθΓΠθΙ, της αντίστοιχης Περιφερειακής ενότητας 
της Περιφέρειας Ανατολικής Μακεδονίας και Θράκης 
έπειτα από απόφαση της οικονομικής επιτροπής εκτός 
των υπηρεσιών της Έδρας της ΠΑΜΘ. 

7. Τις αποφάσεις ορισμού υπολόγου και έκδοσης χρη¬ 
ματικών ενταλμάτων προπληρωμής. 

α) Τμήμα Λογιστικής Διαχείρισης 
β.1) Τ ις αποφάσεις ανάληψης υποχρέωσης για τη δέ¬ 
σμευση της αναγκαίας πίστωσης και πραγματοποίηση 
οποιαδήποτε δαπάνης. 

β.2) Τα έγγραφα απολογισμού ισολογισμού και η θε¬ 
ώρηση όλων των βιβλίων που αφορούν τον απολογισμό 
στο τέλος κάθε οικονομικού έτους, όπως απολογισμό 
εσόδων - εξόδων, ημερολόγιο ενταλμάτων, βιβλίο επι¬ 
ταγών, ημερολόγιο γραμματίων είσπραξης κ.λπ. έκα- 
στης ΠΈ. της Περιφέρειας Ανατολικής Μακεδονίας και 
Θράκης. 

γ) Τμήμα Ταμειακής Υπηρεσίας 
γ.1) Τις αποφάσεις ορισμού υπολόγων των υπηρεσιών 
των Περιφερειακών τους Ενοτήτων, για την είσπραξη 
ανταποδοτικών τελών έπειτα από απόφαση του Περι¬ 
φερειακού Συμβουλίου. 

γ.2) Τ ις αποφάσεις τόσο για άνοιγμα όσο και για κλεί¬ 
σιμο τραπεζικών λογαριασμών προς Τράπεζες συνεργα¬ 
σίας της Περιφερειακής τους Ενότητας της Περιφέρειας 
Ανατολικής Μακεδονίας και Θράκης. 


γ.3) Τις εντολές προς τράπεζες για την χορήγηση 
επιταγών. 

δ) Τμήμα Προμηθειών 

δ.1) Τ ις αποφάσεις τόσο για τη σύνδεση όσο και για 
τη διακοπή υδροδότησης υπηρεσιών της αντίστοιχης 
Περιφερειακής Ενότητας, έπειτα από απόφαση της Οι¬ 
κονομικής Επιτροπής. 

δ.2) Την υπογραφή όλων των συμβάσεων και αποφά¬ 
σεων απευθείας ανάθεσης που συνάπτουν οι οικείες 
Περιφερειακές Ενότητες για τις Διευθύνσεις τους. 

δ.3) Την υπογραφή μισθωτηρίων συμβολαίων των Πε¬ 
ριφερειακών τους Ενοτήτων. 

δ.4) Την απευθείας ανάθεση παροχής υπηρεσιών, έρ¬ 
γων και μελετών, που δεν υπάγονται στις διατάξεις του 
Ν. 3316/2005 (ΦΕΚ 42/Α'/2005) σύμφωνα με τις προβλέ¬ 
ψεις του άρθρου 83 του Ν. 2362/1995 (ΦΕΚ 247/Α'/1995) 
ως προς τα επιτρεπτά χρηματικά όρια όπως αυτά κα¬ 
θορίζονται με τις εκάστοτε εκδιδόμενες αποφάσεις του 
Υπουργού Οικονομικών, καθώς επίσης την έγκριση των 
συντασσόμενων τευχών και την υπογραφή των αντί¬ 
στοιχων συμβάσεων για τις αντίστοιχες Περιφερειακές 
Ενότητες. 

Αρθρο 3 

ΓΕΝΙΚΗ ΔΙΕΥΘΥΝΣΗ ΠΕΡΙΦΕΡΕΙΑΚΗΣ 
ΑΓΡΟΤΙΚΗΣ ΟΙΚΟΝΟΜΙΑΣ ΚΑΙ ΚΤΗΝΙΑΤΡΙΚΗΣ 

Στους Αντιπεριφερειάρχες των Περιφερειακών ενο¬ 
τήτων (ΠΕ), Δράμας, Έβρου, Καβάλας, Ξάνθης και Ρο¬ 
δόπης, τα θέματα σε αρμοδιότητες που αφορούν στις 
Διευθύνσεις Αγροτική Οικονομίας και Κτηνιατρικής των 
αντίστοιχων ΠΕ ως εξής: 

1. Την έκδοση αποφάσεων χορήγησης κωδικών πτη- 
νοτροφικών εκμεταλλεύσεων βάσει του Π.Δ. 224/1998 
και χορήγησης άδειας σε εγκαταστάσεις βάσει του 
Π.Δ. 184/1996. 

2. Την έκδοση αποφάσεων χορήγησης αποζημιώσεων 
και ενισχύσεων που δικαιούνται οι κτηνοτρόφοι της 
αντίστοιχης Περιφερειακής Ενότητας, λόγω επιβολής 
κτηνιατρικών μέτρων εξυγίανσης του ζωικού Κεφαλαίου. 

3. Την έκδοση αποφάσεων αδειοδότησης, καταχώρη- 
σης, και χορήγησης κωδικού στις πτηνοτροφικές επι¬ 
χειρήσεις (εκτροφές) αβγοπαραγωγής. 

4. Την έκδοση αποφάσεων αδειοδότησης κτηνιατρικών 
φαρμακείων χονδρικής. 

5. Την έκδοση απόφασης Επιβολής Διοικητικών κυ¬ 
ρώσεων στους παραβάτες της ισχύουσας Νομοθεσίας. 

6. Την έκδοση απόφασης Επιβολής Διοικητικών κυ¬ 
ρώσεων σε περιπτώσεις θετικών αποτελεσμάτων, προ¬ 
γράμματος αξιολόγησης των προδιαγραφών ποιότητας 
του νωπού γάλακτος. 

7. Την έκδοση απόφασης ορισμού υπαλλήλων για τη 
συμμετοχή στην ομάδα ελεγκτών, σε συνεργασία με 
ΟΠΕΓΕΠ για την εξυπηρέτηση των ελέγχων προϊόντων 
Προστασίας Ονομασίας Προέλευσης (ΠΟΠ) και Προστα- 
τευμένης Γεωγραφικής Ένδειξης (ΠΓΕ). 

8. Την έκδοση απόφασης συγκρότησης Τριμελούς Επι¬ 
τροπής, που αφορά στη διαδικασία χορήγησης έγκρισης 
αναγραφής της προέλευσης ελαιολάδου. 

9. Την έκδοση απόφασης συγκρότησης Πρωτοβάθμιας 
και Δευτεροβάθμιας Επιτροπής Αμπελοοινικών θεμάτων 
όπως προβλέπονται στην υπ’ αριθμ. 336927/10-3-1999 
κοινή υπουργική απόφαση - Καθορισμός προϋποθέσεων 
χρήσης της ένδειξης «Ονομα αμπελουργικής εκμετάλ- 

λευσης ή ομάδας αμπελουργικών εκμεταλλεύσεων» στις 
ετικέτες των Ελληνικών Οίνων. 

10. Την έκδοση απόφασης συγκρότησης Επιτροπής 
του Ν. 2520/1997 «Μέτρα για τους Νέους Αγρότες». 

11. Την έκδοση απόφασης συγκρότησης Τριμελούς 
Επιτροπής επιβολής κυρώσεων στους ψορείς για τους 
οποίους διαπιστώνονται παραβάσεις υπουργικών απο¬ 
φάσεων στα πλαίσια άσκησης ποιοτικού ελέγχου στα 
νωπά, μεταποιημένα, κατεψυγμένα, οπωροκηπευτικά. 

12. Την έκδοση απόφασης συγκρότησης Επιτροπής 
για «Εγκριση εγκαταστάσεων θερμικής μεταχείρισης 
των ξύλινων μέσων συσκευασίας». 

13. Την έκδοση απόφασης συγκρότησης Πρωτοβάθμι¬ 
ας Επιτροπής Αναγνώρισης Οργανώσεων Παραγωγών 
(ΟΠ) και Ενώσεων Οργανώσεων Παραγωγών (ΕΟΠ). 

14. Την έκδοση απόφασης σύστασης πρωτοβάθμιων 
επιτροπών για την αναγνώριση των ομάδων παραγωγών 
(άρθρο 60 αρ. 1 περιπτώσεις α’ και β’ του Ν. 2637/1998). 

15. Την έκδοση απόφασης συγκρότησης Εισηγητικής 
Επιτροπής για χορήγηση άδειας χρησιμοποίησης επε¬ 
ξεργασμένης Ιλύος σε αγροτικές εκμεταλλεύσεις. 

16. Την έκδοση απόφασης συγκρότησης Ομάδων Ελέγ¬ 
χου και διαπίστωσης πραγματοποιηθεισών πληρωμών 
και οικονομικών ενισχύσεων σε δικαιούχους. 

17. Την έκδοση απόφασης συγκρότησης Τοπικής Επι¬ 
τροπής Αγροτικού Εξηλεκτρισμού. 

18. Την έκδοση απόφασης συγκρότησης Επιτροπής 
Χωροταξίας και Περιβάλλοντος. 

19. Την έκδοση απόφασης ορισμού μελών Α’ βάθμιας 
Επιτροπής Ελέγχου Σταυλισμού. 

20. Την έκδοση απόφασης συγκρότησης Α’ βάθμιας 
και Β’ βάθμιας Επιτροπής εξέτασης παρατυπιών πα¬ 
ραβάσεων και επιβολής προστίμων, που αφορούν τον 
έλεγχο της Ελληνικής αγοράς κρέατος σε σχέση με 
την καταγωγή - προέλευσή του και τήρηση μηνιαίων 
ισοζυγίων κρέατος. 

21. Την έκδοση απόφασης συγκρότησης Τριμελούς 
Επιτροπής για γνωμάτευση εμπορικής υποδομής. 

22. Την έκδοση αποφάσεων για ένταξη ή μη στο Πρό¬ 
γραμμα της Πρόωρης Συνταξιοδότησης. 

23. Την έκδοση απόφασης συγκρότησης Τριμελών 
Επιτροπών προμηθειών βάσει του άρθρου 26 του 
Ν. 4024/2011 (ΦΕΚ 226/Α727-10-2011). 

24. Την έκδοση απόφασης υπερωριακής απασχόλησης 
για ποιοτικό έλεγχο εισαγόμενων - εξαγόμενων, αποσυ- 
ρόμενων ή διακινούμενων νωπών Οπωροκηπευτικών ή 
μεταποιημένων προϊόντων φυτικής προέλευσης. 

25. Την έκδοση απόφασης επιλογής του τρόπου εκ¬ 
μετάλλευσης των ιχθυοτρόφων υδάτων (άρθρο 35 πε¬ 
ριπτώσεις α', β’, γ’ και δ’ του Ν.Δ. 420/1970). 

26. Την έκδοση απόφασης μίσθωσης με δημοπρασία, 
των ιχθυοτρόφων υδάτων, εν γένει, του καθορισμού 
της προστατευτικής ζώνης πέριξ του τοποθετουμένου 
αλιευτικού εργαλείου, σε θαλάσσιους παραλιακούς χώ¬ 
ρους (άρθρο 38 παράγραφοι 1, 3 εδάφια 2 και 4 του 
Ν.Δ. 420/1970). 

27. Την έκδοση απόφασης μίσθωσης χώρων κατάλ¬ 
ληλων για καλλιέργεια οστρέων και μυτίλων (άρθρο 57 
του Ν.Δ. 420/1970). 

28. Την έκδοση απόφασης επιβολής ποινών και αποβο¬ 
λής ελεύθερων αλιέων από μίσθιο, συνεπεία αλιευτικής 
παράβασης (άρθρο 44 αρ. 4 του Ν.Δ. 420/1970). 


29. Την έκδοση απόφασης μείωσης ή πλήρους απαλλα¬ 
γής από το συμβατικό μίσθωμα, λόγω αδυναμίας αλιευ¬ 
τικής εκμετάλλευσης (άρθρο 47 αρ. 1 του Ν.Δ. 420/1970). 

30. Την έκδοση απόφασης για τη λύση μίσθωσης ιχθυ¬ 
οτροφείου (άρθρο 47 αρ. 2 του Ν.Δ. 420/1970). 

31. Την έκδοση απόφασης για την παράταση της μίσθω¬ 
σης ιχθυοτροφείου (άρθρο 47 αρ. 3 του Ν.Δ. 420/1970). 

32. Την έκδοση απόφασης μίσθωσης ιχθυοτροφείου 
χωρίς δημοπρασία σε αλιευτικούς συνεταιρισμούς, την 
υπογραφή της σχετικής σύμβασης και του καθορισμού 
του μισθώματος (άρθρα 50 παράγραφοι 1 και 3 και 51 
του Ν.Δ. 420/1970). 

33. Την έκδοση απόφασης εισαγωγής και κατάθε¬ 
σης εσόδων και της ενέργειας εξόδων προσωρινής 
εκμετάλλευσης ιχθυοτροφείου (άρθρο 41 αρ. 2 του 
Ν.Δ. 420/1970). 

34. Την έκδοση απόφασης καταγγελίας της μίσθωσης 
ιχθυοτροφείου (άρθρο 55 του Ν.Δ. 420/1970). 

35. Την έκδοση απόφασης δοκιμαστικής τοποθέτησης 
θυννείων και της εν συνεχεία μίσθωσης της έκτασης 
(άρθρο 63 του Ν.Δ. 420/1970). 

36. Την έκδοση απόφασης μονομερούς λύσης της σύμ¬ 
βασης μίσθωσης ιχθυοτροφείου σε περίπτωση εκτέλε¬ 
σης έργων (άρθρα 43 και 59 του Ν.Δ. 420/1970). 

37. Την έκδοση απόφασης καθορισμού προστατευ¬ 
τικής ζώνης εκμισθωμένου ιχθυοτροφείου (άρθρο 44 
παράγραφοι 1 και 2 του Ν.Δ. 420/1970). 

38. Την έκδοση απόφασης αυξομείωσης των συμβατι¬ 
κών δόσεων μίσθωσης ιχθυοτροφείου σε ιδιώτες (άρθρο 
46 παρ. 1 του Ν.Δ. 420/1970). 

39. Την έκδοση απόφασης μετάθεσης της ημερομη¬ 
νίας έναρξης της μίσθωσης ιχθυοτροφείου (άρθρο 41 
παρ. 1 του Π.Δ. 420/1970). 

40. Την έκδοση απόφασης παραχώρησης χώρων για 
δοκιμαστική εγκατάσταση πρωτοτύπου μορφής καλλι¬ 
έργειας υδρόβιων ζώων και της εν συνεχεία μίσθωσης 
των χώρων και της απόφασης ανανέωσης της μίσθωσης 
(άρθρο 64 του Ν.Δ. 420/1970). 

41. Την έκδοση απόφασης λήψης μέτρων για την 
προστασία των εσωτερικών υδάτινων οικοσυστημάτων 
καθώς και του καθορισμού της απαγορευτικής περιό¬ 
δου αλιείας στις λίμνες, λόγω αναπαραγωγής ιχθύων. 

42. Την έκδοση απόφασης έγκρισης διάθεσης πίστω¬ 
σης και πληρωμών βελτιωτικών έργων στα εσωτερικά 
ύδατα από το ποσοστό 5% της αξίας της αλιευόμενης 
παραγωγής του μισθίου. 

43. Την έκδοση απόφασης έγκρισης χορήγησης άδειας 
απόπλου στα αλιευτικά σκάφη για τη διενέργεια αλιεί¬ 
ας στα διεθνή ύδατα και της ανάκλησης της έγκρισης 
αυτής. 

44. Την έκδοση απόφασης καθορισμού περιορισμών 
κατά τη διενέργεια αλιείας εντός των τεχνικών λιμνών 
για την προστασία των έργων που υπάρχουν σε αυτές 
(Β.Δ. 142/1971). 

45. Την έκδοση απόφασης συγκρότησης Επιτροπής 
Ελέγχου του Μέτρου 4.2 Κοινωνικοοικονομικά Μέτρα 
του ΕΠΑΛ 2000-2006. 

46. Την έκδοση αποφάσεων συγκρότησης Οργάνων 
Επιτόπιας επαλήθευσης των Μέτρων του ΕΠΑΛ 2007- 
2013. 

47. Την έκδοση απόφασης συγκρότησης Επιτροπής 
Διενέργειας Δημοπρασιών μίσθωσης Δημοσίων Ιχθυο¬ 
τρόφων Υδάτων των αντίστοιχων ΠΕ. 

48. Την έκδοση απόφασης συγκρότησης Επιτρο¬ 
πών Αναδασμού και Εμπειρογνωμόνων (άρθρα 7 και 8 
Ν. 674/1977). 

49. Την έκδοση απόφασης παραχώρησης κατά χρή¬ 
ση έναντι τιμήματος ακινήτων του Υπουργείου Αγρο¬ 
τικής Ανάπτυξης και Τροφίμων (άρθρο 4 παρ. 2 του 
Ν. 4061/2012). 

50. Την έκδοση απόφασης ανάκλησης της παραχώρη¬ 
σης χρήσης λόγω μη εκπλήρωσης του σκοπού (άρθρο 
6 του Ν. 4061/2012). 

51. Την έκδοση απόφασης σύστασης Επιτροπής 
Θεμάτων Γης και Επίλυσης Διαφορών (άρθρο 14 του 
Ν. 4061/2012). 

52. Την έκδοση αποφάσεων των άρθρων 8,10 και 31 
παρ. 10 Ν. 1644/1986. 

53. Την έκδοση ανάκλησης απόφασης Επιτροπής 
Απαλλοτριώσεων σε περίπτωση μη εμπρόθεσμης εξό¬ 
φλησης οφειλών από παραχωρήσεις ακινήτων (άρθρο 
5 παρ. 3 Ν. 3147/2003). 

54. Την έκδοση απόφασης αναπομπής του αναδασμού 
στην Επιτροπή Αναδασμού (άρθρο 15 παρ. 1 Ν. 674/1977). 
Την έκδοση απόφασης κύρωσης αναδασμού. 

55. Την έκδοση αποφάσεων που προβλέπονται από το 
άρθρο 17 του Ν. 674/1977 περί αναδασμού. 

56. Την έκδοση απόφασης διάλυσης αναγκαστικών 
Συνεταιρισμών Ακτημόνων Κτηνοτροφών (άρθρο 24 του 
Ν. 4061/2012). 

Αρθρο 4 

ΓΕΝΙΚΗ ΔΙΕΥΘΥΝΣΗ ΑΝΑΠΤΥΞΗΣ 

Στους Αντιπεριφερειάρχες των Περιφερειακών ενο¬ 
τήτων (ΠΕ), Δράμας, Έβρου, Καβάλας, Ξάνθης και Ρο¬ 
δόπης, τα θέματα σε αρμοδιότητες που αφορούν στις 
Διευθύνσεις Ανάπτυξης των αντίστοιχων ΠΕ ως εξής: 

Τμήμα Χορήγησης Αδειών Ανάπτυξης, Ενέργειας και 
Φυσικών Πόρων 

1. Την έκδοση απόφασης άδειας, τροποποίησης, ανά¬ 
κλησης, παύσης λειτουργίας των βιομηχανικών και βιοτε¬ 
χνικών εγκαταστάσεων και αποθηκών, κατ’ εφαρμογή της 
κείμενης κάθε φορά νομοθεσίας. Στις παραπάνω εγκατα¬ 
στάσεις συμπεριλαμβάνονται και οι βιομηχανίες πετρε¬ 
λαιοειδών και λιπαντικών, αποθήκευσης υγρών καυσίμων 
υγραερίων και ασφάλτου και συσκευασίας λιπαντικών, 
οι εγκαταστάσεις αναγέννησης ορυκτέλαιων, οι εγκατα¬ 
στάσεις ερευνών και εκμετάλλευσης υδρογονανθράκων, 
αποθήκευσης, διακίνησης και διανομής φυσικού αερίου. 

2. Την επιβολή κυρώσεων για θέματα περιβάλλοντος 
των επιχειρήσεων που αδειοδοτούνται από την Υπηρε¬ 
σία και η επιβολή κυρώσεων, σύμφωνα με την κείμενη 
νομοθεσία. 

3. Την επιβολή κυρώσεων σε επιχειρήσεις που η δρα- 
στηριότητά τους περικλείει κινδύνους από ατυχήματα 
μεγάλης έκτασης, σύμφωνα με την κείμενη νομοθεσία. 

4. Τη χορήγηση και ανάκληση αδειών εκμετάλλευσης 
σε ιδιόκτητα λατομεία αδρανών υλικών, καθώς και σε 
δημοτικά, κοινοτικά και λατομεία Ν.Π.Δ.Δ. σύμφωνα και 
με την παράγραφο 10 του άρθρου 3 του Π.Δ. 78/2006. 

5. Τη χορήγηση αδειών και η ανάκληση εκμετάλλευ¬ 
σης λατομείων αργίλων και μαργών πλινθοποιίας και 
κεραμοποιίας. 

6. Τη χορήγηση παράταση αδειών λειτουργίας λα¬ 
τομείων αδρανών υλικών, που λειτουργούν εκτός λα¬ 
τομικών περιοχών, εφόσον συντρέχουν προϋποθέσεις 
εφαρμογής του άρθρου 20 του Ν. 2115/1993 (ΦΕΚ 15/Α'). 


7. Την έγκριση εισφοράς σε εταιρεία του συνόλου 
των μισθωτικών δικαιωμάτων, επί ιδιωτικών λατομείων. 

8. Τη χορήγηση ειδικών αδειών εργοστασίων κατα¬ 
σκευής και επισκευής ατμολεβήτων. 

9. Τη χορήγηση αδειών εγκατάστασης, επέκτασης 
και λειτουργίας εγκαταστάσεων αποθήκευσης και δι¬ 
ακίνησης υγρών καυσίμων, υγραερίων, λιπαντικών και 
ασφάλτου χωρητικότητας από 10.000 μέχρι 50.000 
κ.μ., καθώς και μονάδων αναγέννησης ορυκτελαίων, 
ανεξαρτήτως ιπποδύναμης, εμφιαλώσεως υγραερίων, 
συσκευασίας λιπαντικών, ερευνών και εκμετάλλευσης 
υδρογονανθράκων, αποθήκευσης, διακίνησης και δια¬ 
νομής φυσικού αερίου. 

10. Την επιβολή κυρώσεων σε διυλιστήρια και σε εται¬ 
ρίες εμπορίας με εγκαταστάσεις αποθήκευσης και δι¬ 
ακίνησης υγρών καυσίμων, υγραερίων, λιπαντικών και 
ασφάλτου, στις μονάδες εμφιάλωσης υγραερίου και 
στους πωλητές πετρελαίου θέρμανσης. 

11. Την επιβολή κυρώσεων κατά τις αντίστοιχες διατά¬ 
ξεις για εφεδρικά ηλεκτροπαραγωγά ζεύγη, γεωθερμία 
[Υ.Α.Δ. 9Β, Δ/Φ166/οικ. 13068/ΓΔΦ & Π 2488 (ΦΕΚ 2249/ 
Β'/2009)] κ.λπ. 

12. Την επιβολή κυρώσεων για την επεξεργασία ιατρι¬ 
κών αποβλήτων εντός ή εκτός υγειονομικών μονάδων. 

13. Τη διαχείριση των εσόδων που προέρχονται από 
την είσπραξη προστίμων, τελών και παράβολων. 

14. Την έγκριση παραγωγής εκρηκτικών υλών, η έκ¬ 
δοση απόφασης για την επιβολή προστίμων σε βάρος 
οποιουδήποτε παράγει, κατέχει ή διαθέτει στην αγορά 
εκρηκτικά τα οποία δεν πληρούν τις νόμιμες απαιτήσεις. 

15. Την Εισήγηση στα αρμόδια Περιφερειακά Όργανα 
θέματα αρμοδιότητας του Τμήματος. 

Στον Αντιπεριφερειάρχη Αμοιρίδη Μιχαήλ του Χρή¬ 
στου, Περιφερειακός σύμβουλος της Περιφερειακής 
Ενότητας Ξάνθης, αρμόδιος για θέματα Τουριστικής 
Ανάπτυξης, Εκθέσεων, Υποστήριξης Δημοσίων Σχέσεων 
και Διεθνών Σχέσεων, τις αρμοδιότητες που ασκεί η Δ/ 
νση Δια Βίου Μάθησης Εμπορίου και Τουρισμού, η οποία 
εδρεύει στη Κομοτηνή και έχει τοπική αρμοδιότητα σε 
όλη την Περιφέρεια Ανατολικής Μακεδονίας και Θράκης 
ως κάτωθι: 

Τμήμα Τουρισμού. 

1. Την κατάρτιση και εισήγηση στο Περιφερειακό Συμ¬ 
βούλιο προγραμμάτων για τον τουριστικό σχεδίασμά, 
καθώς και την τουριστική ανάπτυξη και προβολή της 
Περιφέρειας, σε συνεργασία με τον Ελληνικό Οργανι¬ 
σμό Τουρισμού (Ε.Ο.Τ.) και τους Ο.Τ.Α. α’ βαθμού της 
περιφέρειας. 

2. Την κατάρτιση και εισήγηση στο Περιφερειακό συμ¬ 
βούλιο, στο πλαίσιο των αναπτυξιακών προγραμμάτων, 
σχεδίου ανάπτυξης υποδομών για την αντιμετώπιση 
των συνεπειών της κλιματικής αλλαγής στον τουρισμό. 

3. Τα έγγραφα προς το υπουργείο Πολιτισμού και 
Τουρισμού που αφορούν στην έγκριση συμμετοχής σε 
Διεθνείς Εκθέσεις καθώς και στην παραγωγή όλων του 
ηλεκτρονικού και έντυπου τουριστικού υλικού (χάρτες, 
αφίσες, τσάντες κλπ) και τις μακέτες για την κατασκευή 
περιπτέρου, όταν αυτό βρίσκεται εκτός του χώρου του 
Ε.Ο.Τ. 

4. Τις αποφάσεις συγκρότησης επιτροπής παραλαβής 
τουριστικού υλικού. 

5. Την εισήγηση στα αρμόδια Περιφερειακά Όργανα 
για θέματα αρμοδιότητας του τμήματος. 

Άρθρο 5 

ΓΕΝΙΚΗ ΔΙΕΥΘΥΝΣΗ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Στους Αντιπερκρερειάρχες των Περιφερειακών ενοτή¬ 
των (ΠΕ), Δράμας,Έβρου, Καβάλας, Ξάνθης και Ροδόπης, 
τα θέματα σε αρμοδιότητες που αφορούν στις Διευ¬ 
θύνσεις Μεταφορών και Επικοινωνιών των αντίστοιχων 
ΠΕ ως εξής: 

ΔΙΕΥΘΥΝΣΗ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Α. Τμήμα Αδειών Κυκλοφορίας 

I. Την έκδοση απόφασης για αλλαγή έδρας των επι¬ 
βατηγών οχημάτων Δημόσιας Χρήσης. 

2 Την έκδοση απόφασης καθορισμού μεγίστου αριθ¬ 
μού αδειών κυκλοφορίας ΕΔΧ αυτοκινήτων (ΤΑΞΙ και 
ΕΙΔΜΙΣΘ) ανά έδρα, σύμφωνα με τις διατάξεις του άρθ. 
85 του Ν. 4070/2012. 

3 Την έκδοση απόφασης συγκρότησης γνωμοδοτικής 
Επιτροπής για τον καθορισμό μεγίστου αριθμού αδειών 
κυκλοφορίας ΕΔΧ αυτοκινήτων (ΤΑΞΙ και ΕΙΔΜΙΣΘ) ανά 
έδρα, σύμφωνα με τις διατάξεις της παρ. 3 του άρθ. 85 
του Ν. 4070/2012. 

4. Την έκδοση απόφασης περί εγκρίσεως παραχώρη¬ 
σης σε δικαιούχους νέων θέσεων σε κυκλοφορία Ε.Δ.Χ. 
αυτοκινήτων, σύμφωνα με τις διατάξεις του άρθ. 106 
του Ν. 4070/2012. 

5. Τη μεταφορά προσώπων σε συνέδρια, σεμινάρια, 
πολιτιστικές, αθλητικές και κοινωνικές εκδηλώσεις κ.λπ., 
από τα οικεία Κ.Τ.Ε.Λ. ή ΡΟΔΑ εντός της περιφέρειας 
ή σε όμορους νομούς και για δρομολόγια χωρίς διανυ- 
κτέρευση των επιβατών, εφόσον διαπιστωθεί ανεπά- 
κεια τουριστικών λεωφορείων από την προβλεπόμενη 
επιτροπή και ο καθορισμός της συγκρότησης και του 
τρόπου λειτουργίας της ίδιας επιτροπής. 

6. Την ανάθεση στον οικείο δήμο της εκμετάλλευ¬ 
σης νέας αστικής και ενδοπεριφερειακής υπεραστικής 
γραμμής στην περίπτωση που η μέση πληρότητα των 
πρώτων 6 μηνών λειτουργίας και εκμετάλλευσης της 
γραμμής από το Κ.Τ.Ε.Λ., στο οποίο έχει χορηγηθεί η 
άδεια, αποδεικνύεται ότι είναι κατώτερη του 20% και το 
Κ.Τ.Ε.Λ. αρνηθεί την εκμετάλλευση της γραμμής, εφόσον 
όμως δεν έχει αρνηθεί την πρόταση για κάλυψη των 
απωλειών εσόδων στο ποσοστό του 20%. 

7. Τη συγκρότηση πρωτοβάθμιου και δευτεροβάθμιου 
πειθαρχικού συμβουλίου για εκδίκαση παραβάσεων του 
κανονισμού λειτουργίας των Ε.Δ.Χ. αυτοκινήτων και η 
επιβολή των σχετικών κυρώσεων, καθώς και η σύσταση 
του μικτού κλιμακίου ελέγχου. 

8. Την παραχώρηση απωλεσθέντος δικαιώματος ιδα¬ 
νικού μεριδίου αυτοκινήτου δημόσιας χρήσης. 

9. Τη διάθεση νέων αδειών κυκλοφορίας φορτηγών 
δημόσιας χρήσης αυτοκινήτων σε άλλους δικαιούχους, 
σε περιπτώσεις παρέλευσης άπρακτης της προθεσμίας 
άσκησης του παραχωρούμενου δικαιώματος από τους 
αρχικούς δικαιούχους. 

10. Τη διάθεση νέων αδειών κυκλοφορίας φορτηγών 
δημόσιας χρήσης αυτοκινήτων σε άλλους δικαιούχους, 
σε περιπτώσεις παρέλευσης άπρακτης της προθεσμίας 
άσκησης του παραχωρούμενου δικαιώματος από τους 
αρχικούς δικαιούχους. 

II. Την κατ’ εξαίρεση χορήγηση οριστικών αδειών κυ¬ 
κλοφορίας φορτηγών ιδιωτικής χρήσης αυτοκινήτων 
σε ημεδαπά ή αλλοδαπά φυσικά πρόσωπα, τα οποία 
πραγματοποιούν στην Ελλάδα σημαντικές επενδύσεις 


σε επιχειρήσεις, οι οποίες υπάγονται σε αναπτυξιακούς 
νόμους. 

Β. Τμήμα Αδειών Οδήγησης 

1. Την απόφαση ορισμού υπαλλήλων για τη συμμετοχή 
τους σε σεμινάριο εξεταστών υποψηφίων οδηγών. 

2. Την έκδοση απόφασης συγκρότησης πρωτοβάθμιου 
και δευτεροβάθμιου πειθαρχικού συμβουλίου και η επι¬ 
βολή κυρώσεων στους εκπαιδευτές υποψηφίων οδηγών 
και οδηγών και στις Σχολές Οδηγών. 

3. Την έκδοση απόφασης συγκρότησης Πειθαρχικού 
Συμβουλίου για τον έλεγχο της τήρησης και επιβολής 
κυρώσεων σχετικά με παραβάσεις των κανονισμών λει¬ 
τουργίας Ε.Δ.Χ. αυτοκινήτων. 

4. Την έκδοση απόφασης σύστασης και συγκρότησης 
επιτροπών για τη διενέργεια θεωρητικών - πρακτικών 
εξετάσεων υποψηφίων οδηγών για τη χορήγηση αδειών 
οδήγησης. 

5. Τη χορήγηση άδειας ίδρυσης - λειτουργίας σχολών 
οδηγών και των υποκαταστημάτων αυτών. 

6. Τη Βεβαίωση αναγγελίας έναρξης σχολής Π.Ε.Ι. 

Γ. Τ εχνικό Τ μήμα 

1. Την έκδοση απόφασης σφράγισης - αποσφράγισης 
συνεργείων, σταθμών εξυπηρέτησης αυτοκινήτων Δ.Χ., 
πλυντηρίων, λιπαντηρίων, εμπορευματικών σταθμών και 
λεωφορείων, πρατηρίων καυσίμων και ενέργειας, Ιδιω¬ 
τικών και Δημοσίων ΚΤΕΟ. 

2. Τον ετήσιο προγραμματισμό επιθεώρησης εγκα¬ 
ταστάσεων (νομίμως λειτουργούντα πρατήρια υγρών 
καυσίμων δημόσιας και ιδιωτικής χρήσης, στεγασμένους 
Σταθμούς αυτοκινήτων, αυτοτελή πλυντήρια ή λιπαντή- 
ρια ή πλυντήρια - λιπαντήρια εξυπηρέτησης οχημάτων, 
πρατήρια υγραερίων), σύμφωνα με την υπ’ αριθμ. οικ. 
24841/1144/30-4-2001 απόφαση του Υπουργού Μεταφο¬ 
ρών και Επικοινωνιών (ΦΕΚ 502/Β'). 

Αρθρο 6 

ΓΕΝΙΚΗ ΔΙΕΥΘΥΝΣΗ ΥΓΕΙΑΣ 
ΚΑΙ ΚΟΙΝΩΝΙΚΗΣ ΜΕΡΙΜΝΑΣ 

Στους Αντιπερκρερειάρχες των Περιφερειακών ενοτή¬ 
των (ΠΕ), Δράμας,Έβρου, Καβάλας, Ξάνθης και Ροδόπης, 
τα θέματα σε αρμοδιότητες που αφορούν στις Διευ¬ 
θύνσεις Μεταφορών και Επικοινωνιών των αντίστοιχων 
ΠΕ ως εξής: 

1. Την απόφαση επέκτασης Κοιμητηρίων Δήμων χω¬ 
ρικής αρμοδιότητας τους. 

2. Την απόφαση απαγόρευσης λειτουργίας επιχείρη¬ 
σης υγειονομικού ενδιαφέροντος, μετά από εισήγηση 
της Υγειονομικής Υπηρεσίας, όταν υπάρχουν σοβαροί 
κίνδυνοι δημόσιας υγείας. 

3. Την ετήσια απόφαση χαρακτηρισμού ποιότητας 
θαλασσινού νερού των ακτών κολύμβησης (όπου υφί- 
σταται). 

4. Την απόφαση μείωσης ελάχιστων αποστάσεων γε¬ 
ωτρήσεων νερού εργοστασίων εμφιάλωσης από πηγές 
ρύπανσης. 

5. Την απόφαση σύστασης Κλιμακίων Ελέγχου Περι¬ 
βάλλοντος (ΚΕΠΕ). 

6. Την απόφαση επιβολής προστίμου σύμφωνα με τη 
κείμενη νομοθεσία. 

7. Τη χορήγηση και ανάκληση αδειών ίδρυσης και 
λειτουργίας φαρμακείων. 

8. Τη χορήγηση και ανάκληση αδειών χονδρικής πώ¬ 
λησης φαρμακευτικών προϊόντων. 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


33549 


9. Τη χορήγηση και ανάκληση αδειών ίδρυσης και 
λειτουργίας των Στεγών Υποστηριζόμενης Διαβίωσης 
ΑΜΕΑ με νοητική υστέρηση. 

10. Τη χορήγηση και ανάκληση αδειών ίδρυσης και 
λειτουργίας των Μ.Φ.Η. μη κερδοσκοπικού χαρακτήρα 
και των Κ.Η.Φ.Η. 

11. Τη χορήγηση και ανάκληση αδειών ίδρυσης και 
λειτουργίας των ιδιωτικών κατασκηνώσεων. 

12. Τη χορήγηση και ανάκληση αδειών ίδρυσης και 
λειτουργίας Κέντρων Δημιουργικής Απασχόλησης Παι¬ 
διών και Κέντρων Δημιουργικής Απασχόλησης Παιδιών 
με ειδικές ανάγκες. 

13. Την τοποθέτηση μελών των Επιτροπών μετά από 
εισήγηση της Υπηρεσίας. 

14. Την απόφαση διενέργειας κοινωνικών ερευνών για 
υποθέσεις διακρατικών υιοθεσιών μετά από εισήγηση 
της Υπηρεσίας. 

Αρθρο 7 

Οι λοιπές αρμοδιότητες που αφορούν στο σύνολο των 
τομέων αρμοδιότητας της Περιφέρειας Ανατολικής Μα¬ 
κεδονίας και Θράκης και οι οποίες δεν έχουν μεταβιβα¬ 
στεί από τον Περιφερειάρχη Ανατολικής Μακεδονίας και 
Θράκης στους Αντιπεριφερειάρχες της Π.Α.Μ.Θ. αυτής, 
παρακρατούνται από τον Περιφερειάρχη Ανατολικής 
Μακεδονίας και Θράκης και ασκούνται αποκλειστικά 
από αυτόν. 

Άρθρο 8 

Από της δημοσιεύσεως της παρούσης, καταργείται 
κάθε προηγούμενη σχετική απόφαση του Περιφερει¬ 
άρχη Ανατολικής Μακεδονίας και Θράκης περί «Ανάθε¬ 
σης άσκησης τομέων αρμοδιοτήτων στους εκλεγμένους 
Αντιπεριφερειάρχες καθώς και τους Αντιπεριφερειάρ- 
χες που ορίστηκαν από τον Περιφερειάρχη Ανατολικής 
Μακεδονίας και Θράκης». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κομοτηνή, 22 Σεπτεμβρίου 2014 

Ο Περιφερειάρχης 
ΓΕΩΡΓΙΟΣ ΠΑΥΛΙΔΗΣ 

-♦- 

Αριθμ. 15240 (4) 

Ορισμός Αναπληρωτή του Προέδρου του Τμήματος ΒΙ¬ 
ΟΛΟΓΙΑΣ της Σχολής Θετικών και Τεχνολογικών Επι¬ 
στημών του Πανεπιστημίου Κρήτης για τα ακαδημα¬ 
ϊκά έτη 2014-2015, 2015-2016. 

Ο ΠΡΟΕΔΡΟΣ 

ΤΟΥ ΤΜΗΜΑΤΟΣ ΒΙΟΛΟΓΙΑΣ ΤΗΣ ΣΧΟΛΗΣ 
ΘΕΤΙΚΩΝ ΚΑΙ ΤΕΧΝΟΛΟΓΙΚΩΝ ΕΠΙΣΤΗΜΩΝ 
ΤΟΥ ΠΑΝΕΠΙΣΤΗΜΙΟΥ ΚΡΗΤΗΣ 

Έχοντας υπόψη: 

1. Τις διατάξεις του Ν. 4009/2011 Φ.Ε.Κ. 195/Α706.09.2011 
«Δομή, λειτουργία, διασφάλιση της ποιότητας των σπου¬ 
δών και διεθνοποίηση των ανώτατων εκπαιδευτικών 
ιδρυμάτων», όπως τροποποιήθηκε και ισχύει με το 
Ν. 4076/2012 Φ.Ε.Κ. 159/Α710.08.2012 «Ρυθμίσεις δεμά¬ 
των Α.Ε.Ι. και άλλες διατάξεις», το Ν. 4115/2013 Φ.Ε.Κ. 
24/Α'/30.01.2013 «Οργάνωση και λειτουργία Ιδρύματος 
Νεολαίας και Δια Βίου Μάθησης και Εθνικού Οργανισμού 
Πιστοποίησης Προσόντων και Επαγγελματικού Προσα¬ 


νατολισμού και άλλες διατάξεις», και το Ν. 4186/2013 
(ΦΕΚ 193/Α'/17.09.2013) «Αναδιάρθρωση της Δευτερο¬ 
βάθμιας Εκπαίδευσης και λοιπές διατάξεις». 

2. Τις διατάξεις του άρθρου 10 παράγραφος 4, του 
Ν. 4009/2011, περί απόφασης ορισμού του Αναπληρωτή 
του Διευθυντή του Τμήματος, σε συνδυασμό με τις δια¬ 
τάξεις της παραγράφου 4 του άρθρου 4 του Ν. 4076/2012 
οι οποίες ορίζουν ότι: «Όπου στο Ν. 4009/2011 γίνεται 
αναφορά σε (προπτυχιακά) «Προγράμματα Σπουδών» 
νοούνται εφεξής τα Τμήματα, ενώ όπου γίνεται αναφορά 
σε διευθυντές τους νοούνται εφεξής οι Πρόεδροι». 

3. Το γεγονός ότι διενεργήθηκαν εκλογές κατά το 
μήνα Ιούνιο του έτους 2014 για την ανάδειξη Προέδρου 
του Τμήματος Βιολογίας, λόγω της λήξης της θητείας 
της υπηρετούσης Προέδρου, στις 31.08.2014, με βάση 
την αναφερόμενη στο Φ.Ε.Κ. με αριθμό 166/16.04.2013, 
τεύχος Υ.Ο.Δ.Δ., διαπιστωτική πράξη του Πρύτανη του 
Πανεπιστημίου Κρήτης (υπ’ αριθμόν 15.294/28.12.2012) 
περί εκλογής Προέδρων Ακαδημαϊκών Τμημάτων Σχο¬ 
λών του Ιδρύματος. 

4. Την υπ’ αριθμόν γενικού πρωτοκόλλου 13.472/ 
22.07.2014 [ΑΔΑ:760Ω469Β7Γ-3Α1] πράξη του Πρύτα¬ 
νη του Ιδρύματος, Καθηγητή Ευριπίδη Γ. Στεφάνου 
η οποία δημοσιεύθηκε στο υπ’ αριθμόν Φ.Ε.Κ. 516/τ. 
ΥΟΔΔ/26.08.2014 με βάση την οποία διαπιστώνεται η 
εκλογή, μεταξύ άλλων, του Προέδρου του Τμήματος 
Βιολογίας της Σχολής Θετικών και Τεχνολογικών Επι¬ 
στημών, για το χρονικό διάστημα από 01.09.2014 έως 
31.08.2016. 

5. Τις διατάξεις του άρθρου 4 του Ν. 3861/2010 (Φ.Ε.Κ. 
112/Α72010) ενίσχυση της διαφάνειας με την υποχρεω¬ 
τική ανάρτηση νόμων και πράξεων των κυβερνητικών, 
διοικητικών και αυτοδιοικητικών οργάνων στο διαδίκτυο 
«Πρόγραμμα Διαύγεια» και άλλες διατάξεις, όπως τρο¬ 
ποποιήθηκε και ισχύει με το Ν. 4210/2013 (Φ.Ε.Κ. 254/ 
Α721.11.2013), καθώς και την κατ’ εξουσιοδότηση αυτού 
εκδοθείσα υπ’ αριθμ. ΥΠΟΙΚ Δ61127865/ΕΞ2010/30.09.2010 
απόφαση. 

6. Τη συζήτηση που προηγήθηκε στη Συνέλευση του 
Τμήματος στις 11 Σεπτεμβρίου 2014, όπου ενημερώθηκε 
το σώμα και παρείχε ομόφωνη συναίνεση. 

7. Το γεγονός ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού, 
αποφασίζουμε: 

Ορίζουμε την Αναπληρώτρια Καθηγήτρια του Τμήμα¬ 
τος, Δέσποινα Αλεξανδράκη του Χαραλάμπους (ΑΔΤ: 
ΑΕ458448) ως Αναπληρώτρια του Προέδρου σε όλα τα 
καθήκοντα του Προέδρου του Τμήματος, σε περίπτωση 
απουσίας ή κωλύματος του, για τα ακαδημαϊκά έτη 
2014-2015 και 2015-2016, βάσει των ισχυουσών διατά¬ 
ξεων του νόμου και λαμβάνοντας υπόψη το γεγονός 
ότι υπάρχει αυξημένο διοικητικό έργο, ενώ παράλλη¬ 
λα ανακύπτουν ζητήματα τα οποία απαιτούν συνεχή 
παρουσία της Διοίκησης του Τμήματος και χρήζουν 
άμεσης αντιμετώπισης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 16 Σεπτεμβρίου 2014 

Ο Πρόεδρος 
ΓΕΩΡΓΙΟΣ ΧΑΛΕΠΑΚΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοωή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλες τις Δημόσιες Οικονομικές Υπηρεσίες(Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ή1ίρ://νννννν.β1.9Γ - θ-πιαΜ: ννβόπΐ3δίβΓ.βί@οί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* 02027281310140008 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 














































































